stanford-oval/wikipedia huggingface dataset:
המשחק של אנדר (סרט)
הפקת הסרט > תחילת צילומים

ההפקה התחילה בניו-אורלינס ב-27 בפברואר 2012. מדיווח שקארד עצמו פרסם במאי 2012, ניתן לגלות שקארד הקליט בסט הצילומים של הסרט את קולו בתור מערכת הכריזה של מטוס נוסעים. קארד גם נכח בעת הצילומים של סצנה מהסרט בהשתתפות פורד ובאטרפילד ושיבח אותם על משחקם. קארד ציין שמעט מאוד מהסצנות בסרט הופיעו גם בספר, אבל שהדבר מקובל עליו, והוא מרגיש בנוח עם החירות היצירתית שגאוין הוד לקח לעצמו בכתבו את התסריט. ”הספר שלי כבר היה קיים במוחו של כל קורא. הסרט הזה שייך לכותב-במאי הוד, כך שהמילים במקרה זה הם שלו, והסצנה שראיתי היא שלו.”
הפקת הסרט > הפקה לאחר צילומים

בזמן עריכת האפקטים והסצנות שצולמו, הודיעה חברת האפקטים המיוחדים שנשכרה לסרט, Digital Domain, על פשיטת רגל. דבר שהשפיע ככל הנראה על תאריך ההוצאה של הסרט.
לקראת שחרור הסרט

חברת ההפקות, התחילה לפרסם את הסרט דרך האינטרנט על ידי השקת אתר ויראלי, שמכוון לאלו אשר מתעניינים להצטרף לצי הכוכבים. ניתן להתעדכן באתר על מאמצי המלחמה נגד הבאגים, היסטוריית המאבק בין המינים, וחיפושי הצי הבינלאומי אחר דור המנהיגים הבא, שיובילו את בני האדם בעימות הסופי מול הבאגים. כמו כן פורסם קדימון רשמי לסרט במהלך חודש מאי 2013.
קריאה לחרם צרכנים

קריאה רחבה לחרם צרכנים הוכרזה על הסרט ביוזמת ארגוני להט"ב אשר מתנגדים לדעותיו הנחרצות של מחבר הספר, קארד, כנגד נישואים של בני אותו המין. קארד, שעד 2013 היה חבר בוועד המנהל של ארגון ה-NOM, ארגון אשר פועל כדי למנוע את ההסדרה בחוק של נישואים חד מיניים בארצות הברית, התייחס לנושא לאחר הפסיקה של בית המשפט העליון לטובת נישואים חד מיניים והצהיר שהוא ”מקווה שהצד המנצח ינהג בסובלנות לאחר הפסיקה”.  בתגובה למחלוקת זו, החלו חברות ההפקה של הסרט להבהיר שדעותיו של קארד אינן מייצגות את דעתם של אף אחד מהשותפים לעשיית הסרט. חברות ההפקה אף הדגישו כי תוכן הסרט אינו תומך בפגיעה בזכויות להט"ב, ושבכוונתם להקדיש את הכנסות חלק מההקרנות המוקדמות לטובת ארגוני להט"ב.
לקריאה נוספת

דודי כספי, לוס אנג'לס‏, "משחקי וידאו גורמים לאלימות? בולשיט!": אסא באטרפילד כוכב "המשחק של אנדר" בראיון, באתר וואלה, 29 באוקטובר 2013
חן חדד, עכבר העיר אונליין, ילדת הפלא השיקית של הוליווד לא ממהרת להתבגר, באתר הארץ, 25 באוקטובר 2013
המשחק של אנדר באתר Rotten Tomatoes
ביקורת על המשחק של אנדר, מתוך אתר עיתון הגארדיאן, 24 באוקטובר 2013
הערות שוליים

↑  קלי סוורס, תקציב ההפקה ואסטרטגיית השיווק של "המשחק של אנדר", 16 באוגוסט 2012, מתוך אתר החדשות של אנדר, כניסה אחרונה 8 בינואר 2013
↑  חברת ההפקות "סאמיט בידור", תקציר העלילה של "המשחק של אנדר", נובמבר 2012, כניסה אחרונה 8 בינואר 2013
↑  ג'ף שניידר אייסה באטרפילד "תופס" את המשחק של אנדר, מגזין וראייטי, 29 בנובמבר 2011, כניסה אחרונה 8 בינואר 2013
↑  בריאן סקוט ליפטון, ויולה דייוויס מצטרפת לצוות השחקנים של "המשחק של אנדר", מתוך אתר TheaterMania,‏ 2 בפברואר 2012, כניסה אחרונה ב-23 בינואר 2013
↑  אליסיה לוזאנו, אורסון סקוט קארד ועולמו של אנדר, 5 בינואר 2012, לוס אנג'לס טיימס, כניסה אחרונה 8 בינואר 2013
↑  פול קאנון, המשחק בפעולה' מתאריך 13 במאי 2002 מאתר הבידור האמריקאי, כניסה אחרונה 8 בינואר 2013 IGN
↑  סקוט ניקולסון, המשחק של קארד, מתוך אתרו של קארד האטראק 1998, כניסה אחרונה 8 בינואר 2013
↑  פול קאניון, קארד מדבר על הסרט המשחק של אנדר, 18 באפריל 2007, מאתר הבידור האמריקאי, כניסה אחרונה 8 בינואר 2013 IGN
↑  מחליפי סיפורים, הודעתו של קארד על התפתחויות בהפקת הסרט, 25 בפברואר 2009, כניסה אחרונה 8 בינואר 2013
↑  אתר ComingSoon, גאווין הוד מצטרף לפרויקט "המשחק של אנדר", 20 בספטמבר 2010
↑  סטיבן צייטצ'יק, גאווין הוד מחפש 'לשחק' את "המשחק של אנדר", 20 בספטמבר 2010, לוס אנג'לס טימס, כניסה אחרונה 8 בינואר 2013
↑  בלוג Film קורצמן ואורסי מפיקים את "משחקו של אנדר", 28 בינואר 2011, כניסה אחרונה 8 בינואר 2013
↑  ג'ורדן דה-סאולנייר, המשחק של אנדר מתחיל בניו אורלינס, 29 בפברואר 2012, מתוך אתר IAmRouge
↑  מתוך Rhinoceros Times, "הנוקמים", וביקור בסט של "המשחק של אנדר", 17 במאי 2012, כניסה אחרונה 8 בינואר 2013
↑  מתוך אתר The Times-Picayune, הוצאת הסרט "המשחק של אנדר" עלולה להתעכב עקב קריסתה של דיגיטל דומיין, 14 בספטמבר 2012, כניסה אחרונה 8 בינואר 2013
↑  בקצה הדף השמאלי למטה, ישנו כיתוב של שם משפחתו של אנדר והאות הראשונה של שם משפחתו, דבר שיכול להעיד שאנחנו מסתכלים למעשה על הדף אליו נכנס אנדר בעצמו.
↑  אתר הצי בנילאומי, אתר שהושק כדי לקדם את הסרט וההתעניינות בו, כביכול זהו האתר של צי הכוכבים הבינלאומי לגיוס טירונים.
↑  ynet, הצצה: הטריילר הראשון של "המשחק של אנדר", באתר ynet, 7 במאי 2013
↑  חן חדד, ארגון גאה קורא להחרים את "המשחק של אנדר", באתר הארץ, 8 ביולי 2013
↑  אמיר בוגן, המשחק של ג'נדר: הסרט והסופר במגננה, באתר ynet, 21 ביולי 2013
↑  דורון פישלר, להחרים את אנדר?, מתוך אתר עין הדג 19 ביולי 2013
↑  כריסטיאן בלאוול (Christian Blauvelt)‏, המשחק של אנדר: כיצד דעותיו האנטי-נישואים חד מיניים עלולים להשפיע על הצלחת הסרט, כתבה מאתר הוליווד, כניסה אחרונה 23 ביולי 2013
↑  בן צ'יילד (Ben Child),‏ פעילים קוראים להחרמת "המשחק של אנדר" עקב דעותיו של המחבר נגד להט"ב, מתוך הגארדיאן, 9 ביולי 2013
תמונה ראשונה מסט הסרט בה מוצג קולונל היראם גראף (האריסון פורד), מפקד בית הספר ללחימה, מול חניכו אנדר וויגין (אייסה באטרפילד)
לקסיקון דביר - עולם הדתות

| --- | --- |

 מידע כללי
 שפת המקור:  עברית 
 סוגה:  לקסיקון 
 הוצאה
 הוצאה:  דביר 
 תאריך הוצאה:  1990 
 
לקסיקון דביר, עולם הדתות הוא לקסיקון של דתות העולם בהוצאת דביר, מהדורה עברית של המהדורה המקורית האנגלית: The World's Religions בהוצאת Lion Publishing ‏(1982)‏, אשר ראה אור בתל אביב בשנת 1990.
 עורכיו היו ר' פירס ביוֶר מארצות הברית, ד"ר יאן ברגמן משוודיה, ד"ר מירטל ס' לנגלי ורו"פ ווטון מבריטניה, ד"ר וולף מץ מגרמניה, ד"ר ארילד רומרהיים מנורווגיה, פרופ' אנדרו וֶלס מסקוטלנד, ד"ר רוברט וית'יקומב מאוסטרליה. בהקדמה ציינו עורכי הוצאת דביר, בין השאר, כי "הספר נועד להביא בפני הקורא תיאור מקיף, בהיר וססגוני של דתות העולם. למן הקדומות שבדתות הנהוגות כיום", וכי החלק העוסק ביהדות "צומצם במהדורה העברית".
הלקסיקון כולל שבעה שערים שנקבעו על פי תקופות ודתות, וכן מפתח אישים ומושגים.
תוכן הלקסיקון ושעריו > שער ראשון: התפתחות הדת

הפרק הראשון, שנכתב על ידי דוגלס דייוויס עוסק בהישגי חקר הדת במספר דיציפלינות של מחקר אקדמי: אנתרופולוגיה, סוציולוגיה, פסיכולוגיה והיסטוריה. ובמושגים והמונחים של מחקריהם: תאולוגיה, כתבי הקודש, מוסר ופולחן. דייוויס מציין כי האנתרופולגים משתמשים בתורתו של צ'ארלס דרווין על התפתחות האדם והתרבות האנושית כבסיס להנחותיהם על היווצרותן של דתות. וכי לאחר שנות החמישים של המאה ה-20 "החלו האנתרופולגים להפנות את תשומת-לבם יותר לתפקידה של הדת כביטוי למערכת המבנית של הרעיונות, הערכים והאמונות השוררים בחברה הנדונה". במחקר השייך לתחומים: סוציולוגיה ופסיכולוגיה, בחנו החוקרים, כגון זיגמונד פרויד ואמיל דירקהיים ומקס ובר, את הדתות בהקשר של מושג "ההשלכה" (פרויקציה), ואת בתפקידיה החיובים לחברה של הדת. הבלשנות ההשוואתית בחנה את שמות האלים השונים ואת מגוון שמות האלהים וניסתה להסיק מכך על מקומה של הדת בתרבות האנושית. הפרק השני שכותרו "הדת בתקופות הפרהיסטוריות" סוקר את התפתחות הדת מאז העידן הפרהיסטורי, בתקופת האבן הקדומה לפני כשלושים אלף שנים, האדם, שנקרא "הומו ספינס", חי בחברות ציידים, ונמצא שהאמין בין השאר בהשארות הנפש לאחר המוות, ובאלה אם כגון ונוס. המעבר לחקלאות מתוכננת, מאז 5000 לפנה"ס לערך, שינה את הריבוד החברתי ותרם להקמת מקדשים, ומבני קבורה מרשימים שכללו סימני מעמדות.
תוכן הלקסיקון ושעריו > שער שני: דתות העולם העתיק

מתאר את מבחר דתות בעת העתיקה. אלן מילרד מתאר בפרק שכותרו: "ערש התרבות: המזרח התיכון הקדום" כיצד "הגלגל והכתב הומצאו במזרח התיכון וכמוהם גם המצאות רבות אשר התרבות היוונית, הרומאית והמערבית בנויות עליהן". תרבות הסהר הפורה כללה את מסופוטמיה הקדומה שכללה את ממלכות השומרים, אכד, אשור, בבל; בארץ ישראל נמצאו מקדשים הכנענים, בסוריה הארמים, ומצפון לה ממלכת החיתים; המאפיין לתושבי הסהר הפורה הוא הפולחן לאלי הטבע אשר נחשבו לפטרוניהם של איתני הטבע, כגון השמש, הירח ורוח הסערה, ולצדם שימשו אלי האומה, כגון מלכום אצל העמונים, ודגון ובעל זבוב אצל הכנענים והפלשתים. כמו כן, השער עוסק בדת מצרים העתיקה דת זרטוסתרא פרס, הדתות והמיתוסים ביוון העתיקה וברומא, האמונות של ילידי מרכז ודרום אמריקה: האולמקים, הטולטקים, האצטקים, ובני אינקה בתקופה הבתר-קולמביאניתהג (לפני 1492), האמונות של נוודי הערבות בדרום רוסיה ושל השבטים הנורדים בצפון אירופה.
תוכן הלקסיקון ושעריו > שער שלישי: הדתות הקמאיות

עוסק במבחר הדתות שהיו נפוצות אצל שבטים קדומים ביבשות אסיה, אוסטרליה, אפריקה ואמריקה. ברברה בול מתארת בפרק על אסיה מבחר תצורות של אמונות קמאיות, בהן מספר פרקטיקות אופייניות. האחת, העזרות בשמאנים - כוהני הדת, גברים או נשים, המתווכים בין בני שבטם לבין הרוחות על ידי מצב טרנס-אקסטטי, וכאשר השמאנים חוזרים להכרה הם מוסרים את דבר הרוחות לעדתם. השנייה, טקסים ופולחנים הקשורים לעבודת האדמה כדי להבטיח את עזרתם של הרוחות, אלו נערכים בטרם בירוא יער או אף לפני עיבוד עונתי סדיר. השלישית, קורבנות אדם כדי לרצות את אלת האדמה, פרקטיקה שנהגו למשל הקונדים בחבל אוריסה בהודו עד שנת 1835. הרביעית, איסורים וטקסים הנקראים טאבו, הננקטים כהתמודדות עם אירועי מצוקה גדולים כגון מגפה. החמישית, קריאת אותות במופעי הטבע השונים, האמורים לבשר ולהורות על הנכון והעומד לקרות, למשל אצל הבונטוקים באיי הפיליפינים, האותות נקראים בתנועת החרקים, במעוף להקות ציפורים בקריאת התרנגול וכדומה. השישית, טקס פולחן המלווה במזון רב, הכולל שתיית משקאות אלכוהולים; המזון מוגש לבני אדם חיים ולמתים או בתור קורבן לאלים, כאשר הטקס אמור לפתור מקרי מחלה ומצוקות אחרות.
תוכן הלקסיקון ושעריו > שער רביעי: דתות המזרח

בשער זה מתוארות שלל דתות המזרח, עקרונותיהן, דמויות עיקריות בהן של אלים או בני תמותה, כגון הינדואיזם שנוצר בהודו כנראה באלף השלישי לפנה"ס וכולל פולחנים רבים, האמונה הסיקית שנוסדה בשלהי המאה ה-15 לפנה"ס בצפון-מערב הודו, הג'ייניזם שנוצר בהודו מאה השביעית לפנה"ס, דת זרטוסטרה שנוסדה על ידי יוצאי פרס, שנדדו לפקיסטן ואחר כך להודו בשלהי המאה ה-9, הבודהיזם שנוסד על ידי הבודהה במאה ה-6 לפנה"ס וכוללת מספר זרמים: תרודה, מהינה וכיתות נוספות והתפשטה בכל רחבי דרום-מזרח אסיה ובעת החדשה יש לה חסידים במערב, הדתות הסיניות הכוללות את דת שאנג, תורת קונפוציוסוהטאואיזם, הדתות היפניות הכוללות את דת השינטו, והדת הבהאית שנוסדה על ידי מספר מנהיגים רוחניים ערבים מראשית המאה ה-19.
תוכן הלקסיקון ושעריו > שער חמישי: עמי הספר

השער כולל את הדתות המונותיאיסטיות: היהדות ואסלאם. בפרק "העם הנבחר: יהדות", מציין דייוויד הרלי, כי "היהדות היא העתיקה בשלוש הדתות המונותיאסטיות הגדולות, אם הנצרות והאסלאם כאחד. ביסודה מונחת האמונה שהאלוהים הוא אחד, אדון עולם ובוראו, נצחי, טרנסצנדנטלי, רואה-כול ויודע-כול, הוא שנתן את תורתו לעם היהודי ובחר לעשותו אור לגויים". הרלי מונה את המושגים העיקריים ביהדות: "העם", "הארץ", "התורה", "בית הכנסת", "המועדים". מרוין וילסון מתאר "תנועות וזרמים ביהדות" בפרקים: "היהדות האורתודוקסית - דבקות בתורה", "היהדות הרפורמית - תגובה לשינוי" על התנועה הרפורמית, היהדות הקונסרבטיבית - שמירת האומה" על התנועה הקונסרבטיבית, וזרמים נוספים.
 בפרק: "דרך הנביא" מתאר מונטגומרי ואט את ראשית האסלאם, אשר "החל את דרכו במכה בשנת 610, הדת ששלטה אז בערב הייתה מעין אמונה שמית עתיקה, המקדשת במות מבמות שונות לאלים שונים ומשונים". הוגה האסלאם מוחמד "החל מאמין שאלוהים מתגלה אליו וכי הוא מצווה להעביר את דבריו לבני-עירו. גופי תורתו נתלקטו אחר-כך בקוראן". עיקרי האסלאם הם עבודת האל על ידי הכנעה ותפילה, צדקה, צום בחודש הרמדאן, עלייה לרגל למכה, ואליהם צורפו מספר תקנות נוספות הנוגעות ליחסים בין המינים וענייני ירושה, שתיקן מוחמד. האסלאם התפשט בעיקר בכוח החרב מזרחה בארצות דרום-מזרח אסיה, ומערבה אל צפון אפריקה ובחצי האי האיברי ובצרפת עד המאה ה-8. הזרמים העיקריים באסלאם הם השיעה, והסונה, שמשתייכים אליה כתשעים אחוז מן המוסלמים.
תוכן הלקסיקון ושעריו > שער שישי: נצרות

בשער זה פורטו עקרונות הנצרות, הזרמים העיקריים שבה ואורח החיים הדתי הנוצרי. בפרק "ישו" הגדיר ריצ'רד פרנס את הנצרות: "מבוססת על האמונה כי ישו כריסטוס ("המשיח") הוא בן האלוהים - ההתגלות המיוחדת של אלוהים לבני אדם. עם זאת נזכר ישו בנצרות גם כבשר-ודם, דמות היסטורית ממשית, לא רם יחס, שלא נודע בזמנו מחוץ" לגבולות ארץ ישראל שתחת השלטון הרומי. בפרק "הכנסיות הנוצריות" הציג מיקל סדגורב את הזרמים העיקריים בנצרות מאז "הפילוג הגדול": כנסיות המזרח הן "הכנסיות האורתודוקסיות": היוונית, הרוסית, הסורית, הארמנית והקופטית; וכנסיות המערב שהן "הכנסייה הרומית הקתולית" ולאחר הרפורמציה בראשית העת החדשה, "הכנסיות הפרוטסטנטיות": הלותרנית, הפרסביטריאנית, הפנטקוסטלית, האנגליקנית, הבפטיסטית, המתודיסטית והכנסיות החופשיות.
תוכן הלקסיקון ושעריו > שער שביעי: מילון אישים ומושגים

השער מהווה לקסיקון מפורט כשלעצמו של דמויות חשובות, מונחים ורעיונות הקשורים אל הדתות ואל יצירתן בתולדות האנושות.
הערות שוליים

↑  שמם לא צוין וכן לא צוינו שמות המתרגמים.
↑  עמ' 10
↑  עמ' 12.
↑  עמ' 60.
↑  עמ' 278.
↑  עמ' 313.
↑  עמ' 336.
↑  עמ' 342.
פסל אולמקי ענקי בדמות ראש שנמצא בלה ונטה
פסלים באתר בודהיסטי בהונג קונג
דף קוראן מאל-אנדלוס מהמאה ה-12
תאוות בצע (סרט)

| --- | --- |

 מבוסס על:  McTeague 
 בימוי:  אריך פון שטרוהיים 
 הופק בידי:  אירווינג תלברג, לואי ב. מאייר
 תסריט:  ג'ון מאתיס, אריך פון שטרוהיים, פרנק נוריס (רומן)
 עריכה:  רקס אינגראם 
 שחקנים ראשיים:  גיבסון גוולנד, זאסו פיטס, ז'אן הרשולט, דייל פולר, טמפה פיגוט, סילביה אשטון, צסטר קונקלין, ג'ואן סטנדינג, ג'ק קרטיס
 מוזיקה:  ויליאם אקסט 
 צילום:  ויליאם דניאלס, Ben F. Reynolds, ארנסט שדסאק 
 מדינה:  ארצות הברית
 חברת הפקה:  מטרו גולדווין מאייר 
 חברה מפיצה:  מטר-גולדוין-מאייר
 שיטת הפצה:  וידאו על פי דרישה 
 הקרנת בכורה:  4 בדצמבר 1924
 משך הקרנה:  140 דקות, 239 דקות (סרט משוחזר)
 שפת הסרט:  סרט אילם, אנגלית
 סוגה:  סרט דרמה, סרט אילם, סרט המבוסס על יצירה ספרותית 
 מקום התרחשות:  סן פרנסיסקו 
 דף הסרט ב־IMDb
 
תאוות בצע (באנגלית: Greed) הוא סרט דרמה אילם משנת 1924, בבימויו של אריך פון שטרוהיים. העלילה מתחקה אחר רופא שיניים הגון שרעייתו זוכה בפרס הגדול בלוטו, דבר ההופך אותה לאחוזת דיבוק אחר כסף. ברגע שמאהבה הקודם בוגד ברופא ומציגו כרמאי נחרבים חייהם.
הסרט הוא בכיכובם של גיבסון גווילנד, זאסו פיטס, ז'אן הרשולט, דייל פולר, טמפה פיגו, סילביה אשטון, צסטר קונקלין, ג'ואן סטנדינג, וג'ק קרטיס.
הסרט הוא עיבוד של פון שטרוהיים ושל ג'וזף פרנהאם את הרומן Mcleague, פרי עטו של פרנק נוריס. הקרדיט בגוף הסרט לג'ון מאתיס היה במפורש מחויבות חוזית לחלקה ב-מטרו-גולדוין-מאייר, מכיוון שהיא לא הייתה מעורבת דה פקטו בהפקה.
צוות השחקנים

גיבסון גוולנד כג'ון מקטיג.
זאסו פיטס כטרינה.
ז'אן הרשולט כמרקוס.
דייל פולר כמריה.
טמפה פיגו כאימו של מקטיג.
ג'ק קרטיס כאביו של מקטיג (לא ניתן קרדיט).
סילביה אשטון כאמא סיפ (כסילביה אשטון).
צסטר קונקלין כאבא סיפ.
ג'ואן סטנדינג כסלינה.
צוות השחקנים > לא ניתן קרדיט

ג'יימס ס. פלטון כפרוספקטור קריבנס.
צזר גרבינה כג'ונקמן זוורקו.
פרנק היאס כצ'ארלס ו. גראניס (בעל בית החולים).
אוסטין ג'ואל כאוגוסט סיפ.
הוגי' מאק כמר היאס (עושה רתמות).
טיני ג'ונס כמרת היאס.
ג. אולדריך ליבי כמר רייר.
רטה רבלה כמרת רייר.
פאני מידגלי כמרת אנסטסיה בייקר.
ס. ס. סימון כג'ו פרנה.
מקס טימון כדוד רודולף אולברמן.
אריך פון ריטזאו כדוקטור פיינלס פוטר.
וילאם מולנהאואר כקורא בכף היד.
ויליאם בארלו כשר.
ליטה שבריה.
אדוארד גפני.
בי הו גריי.
הרולד הנדרסון.
פלורנס גיבסון כהאג.
ג'יימס גיבסון כסגן.
אוסקר גוטל כתאום למשפחת סיפ.
אוטו גוטל כתאום למשפחת סיפ.
יו ג. מקלוי כצלם.
ג'ק מקדונלד כשריף.
לון פוף כאיש מחברת הלוטו.
אריך פון שטרוהיים כמוכר בלונים.
ג'יימס ואנג כטבח סיני.
ההפקה

סיפור עשיית הסרט נהפך להיות אגדה הוליוודית. פון שטרוהיים ניסה תחת חסותם של אולפני גולדווין לצלם גרסה שלמה בכל פרט ופרט של הספר. זאת על מנת לתפוש את הרוח האותנטית של הסיפור. הוא התעקש על אתרי הצילום בסן פרנסיסקו, הרי סיירה נבדה ועמק המוות, זאת חרף תנאים קשים בהם נתקל.
התוצאה הייתה גרסה מדהימה באורכה שחבקה עשר שעות, והופקה בעלות של מעל חצי מיליון דולרים - סכום כסף שלא נשמע עליו עד אותה עת. לאחר שהקרין את הגרסה המלאה של הסרט עמד בפני התחייבות חוזית. מטרו-גולדווין-מאייר, האולפן שרכש את גולדווין במהלך ההפקה, כפו על פון שטרוהיים לערוך את הסרט לאורך סביר יותר. ובעזרת סיועו של עמיתו, הבמאי רקס אינגראם, והעורך גראנט ויטוק, הוא קיצץ את הסרט באי רצון לכדי ארבע שעות. הסרט נלקח מידי פון שטרוהיים ונחתך שוב, חרף מחאותיו. אפילו דמויות מפתח הוסרו מהגרסה הסופית, כך שהוא יכל להיות מוקרן במסגרת זמן סבירה. עותקים קיימים של 'תאוות בצע' מוקרנים במשך שעתיים ועשרים דקות. קטעיו של הסרט שנקטעו נהרסו (למרות שנראה שהרבה מזה שרד לפחות עד לשנות החמישים המאוחרות). הסרט הזה נודע כאחד המפורסמים ביותר שבין 'הסרטים האבודים' בהיסטוריה של הקולנוע. גרסת הסרט שהופצה הייתה כישלון קופתי וגונתה באכזריות על ידי המבקרים. בשנים מאוחרות יותר, אפילו בגרסה הקצרה יותר, נחשב הסרט כאחד הסרטים הריאליסטיים הטובים ביותר שנעשו בתקופתו. ניתן לצפות בתצלומים נדירים של הנעשה מאחורי הקלעים של 'תאוות בצע' בסרט של גולדווין Souls for Sale.
בשנת 1999 החליטו אולפני טרנר (מחזיקי הזכויות כרגע על הסרט) "ליצור מחדש" את הסרט, קרוב ככל האפשר לגרסה המקורית. זאת הם עשו תוך השוואת הצילומים הקיימים עם צילומי סטיל של הסצנות האבודות, בהתאם לקווי המתאר המקוריים שהנחה הבמאי אריך פון שטרוהיים. אורך הסרט המשוחזר הוא כארבע שעות והוא הופק על ידי ריק שמידלין.
סרטים קלאסיים אחרים עם תצלומים חסרים כוללים את סרטו של אורסון וולס האמברסונים המופלאים, סרטו של פרנק קפרה Lost Horizon, סרטו של ג'ורג' קיוקור A Star is Born, וסרטו של פון שטרוהיים המלכה קלי.
הסרט נבחר לשימור על ידי ארכיון הסרטים הלאומי של ארצות הברית.
דילן ספרייברי

| --- | --- |

 לידה:  7 ביולי 1998 (בן 26) יוסטון, ארצות הברית 
 שם לידה:  דילן מיוז ספרייברי
 מדינה:  ארצות הברית ארצות הברית
 תקופת הפעילות:  מ-2007
 פרופיל ב-IMDb
 
דילן מיוז ספרייברי (באנגלית: Dylan Muse Sprayberry; נולד ב-7 ביולי 1998) הוא שחקן אמריקאי, שנודע בין היתר בזכות גילומו של קלארק קנט הצעיר בסרט "איש הפלדה" (2013) בזכות תפקידו בתור ליאם דנבר בסדרת הטלוויזיה "זאב צעיר" (2017-2014) ובתור הופעתו בתור הנרי ריצ'מונד בסדרה "קל כנוצה" (2019-2018).
ביוגרפיה

ספרייברי נולד ב-7 ביולי 1998 ביוסטון, טקסס, שם למד בבית הספר היסודי של אוניברסיטת ווסט.
את תפקיד המשחק הראשון שלו קיבל בגיל שלוש בפרסומת לרשת הטלוויזיה הציבורית PBS. ספרייברי הופיע בפרסומות נוספות בצעירותו. אחותו, אלרי ספריייברי (אנ'), אף היא שחקנית. שניהם עברו להתגורר בלוס אנג'לס עם הוריהם בשנת 2006 על מנת לפתח את הקריירה שלהם. בלוס אנג'לס, ספרייברי למד בבית הספר היסודי ברייטון הול (אנ').
קריירה

לאחר המעבר ללוס אנג'לס, ספרייברי הופיע במספר תוכניות טלוויזיה, וביניהן "iCarly", "טרייסי אולמן - מצב האומה", "מחשבות פליליות" ו-"Glee". שיחק גם בתפקידי משנה בסרט הטלוויזיה "The Three Gifts" משנת 2009 לצד דין קיין, ובסרט "Bedrooms" משנת 2010. את תפקיד הפריצה שלו עשה בשנת 2013 בתפקיד קלארק קנט הצעיר בסרט "איש הפלדה", הסרט הראשון ביקום הקולנועי של DC.
בשנת 2014 הצטרף ספרייברי לעונתה הרביעית של סדרת הטלוויזיה הפופולרית של רשת MTV, "זאב צעיר", בה גילם את דמותו של ליאם דנבר. הופעתו הראשונה בסדרה הייתה בתפקי חוזר במהלך העונה הרביעית של הסדרה, והוא הצטרף לצוות השחקנים הראשי בעונה החמישית והשישית שלה.
בשנת 2016, הופיע בסרט ההרפתקאות "Vanished – Left Behind: Next Generation". הסרט מבוסס על ספר רב המכר לנוער "Vanished", מאת טים להיי וג'רי ג'נקינס.
לאחר סיומה של הסדרה "זאב צעיר", ספרייברי הרחיב את הקריירה שלו כששיחק בתפקיד משנה במותחן "Malibu Tapes", עסק בכתיבת תסריטים, והקליט את אלבומו הראשון. ספרייברי מנגן בגיטרה, בס ותופים. לפני שהופיע ב"זאב צעיר", היה חבר בלהקה "The Dead Toms". ספרייברי חסיד של פאנק רוק ובין הלהקות האהובות עליו ניתן למנות את "Black Flag",‏ Minor Threat, הסטוג'ס, "Neck Deep",‏ "The Story So Far" ובלינק-182.
בשנת 2018 החל לשחק את הנרי ריצ'מונד, אחד התפקידים הראשיים בסדרת הטלוויזיה "קל כנוצה" ברשת Hulu, מותחן-על-טבעי המבוסס על ספר באותו שם.
בשנת 2023, ישוב לגלם את דמותו של ליאם דנבר בסרט "זאב צעיר: הסרט".
ספרייברי הצהיר שאת השראתו המקצועית הוא שואב מג'ק ניקולסון, רוברט דה נירו, שון פן, חואקין פיניקס, טום הארדי וג'ייק ג'ילנהול.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2007 | Ma-i pa-deo | סטיבן הצעיר |  |
| 2008 | אם הכדורגל | סם הנדלר |  |
| 2009 | מזל תאומים | ילד חמוד |  |
| 2009 | Reconciliation | גרנט הצעיר |  |
| 2009 | ארץ האבודים | ילד |  |
| 2010 | Bedrooms | מקס |  |
| 2011 | Shuffle | לובאל הצעיר |  |
| 2011 | Spooky Buddies | רודני |  |
| 2013 | איש הפלדה | קלארק קנט הצעיר | מועמד פרס סאטורן לשחקן הצעיר הטוב ביותר (2014) |
| 2014 | Cry of the Butterfly | הומלס |  |
| 2016 | Vanished – Left Behind: Next Generation | פלין |  |
| 2018 | The Row | קרטר ווס |  |
| 2020 | Lost Girls: Angie's Story | מריו |  |
| 2022 | מבודדות (אנ') | די.ג'יי קול |  |
| 2023 | Malibu Horror Story | ג'וש דוידסון |  |
| 2023 | Baby Blue | האטצ' |  |
| 2023 | זאב צעיר: הסרט | ליאם דנבר |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2008 | מחשבות פליליות | סאם קנינגהם | פרק: "Brothers in Arms" |
| 2008 | ICarly | מת'יו | פרק: "iHave a Lovesick Teacher" |
| 2008 | מד טי.וי | טיילר | פרק: "#14.2" |
| 2008–2009 | טרייסי אולמן - מצב האומה | ג'סי | 2 פרקים |
| 2009 | Chasing a Dream | ג'ון ואן הורן הצעיר | סרט טלוויזיה של הולמרק |
| 2009 | The Three Gifts | מייק קריין | סרט טלוויזיה של הולמרק |
| 2012 | Common Law | האנטר | פרק: "Ride-Along" |
| 2012 | Glee | קופר הצעיר | פרק: "Big Brother" |
| 2014–2017 | זאב צעיר | ליאם דנבר | תפקיד חוזר (עונה 4) תפקיד ראשי (עונות 6-5); 49 פרקים |
| 2018–2019 | קל כנוצה | הנרי ריצ'מונד | תפקיד ראשי (2 עונות); 18 פרקים |
דואליות פונטריאגין

במתמטיקה, בתחומים אנליזה הרמונית וחבורות טופולוגיות, החבורה הדואלית (The dual group/Pontryagin Dual) היא אובייקט, המוגדר ביחס לחבורה טופולוגית נתונה, שמשמש בעיקר בעבודה עם חבורות אבליות קומפקטיות-מקומית. החבורה הדואלית נקראת בנוסף "דואל פונטריאגין" (Pontryagin Dual) על-שם המתמטיקאי לב פונטריאגין (Lev Pontryagin) שייסד את התאוריה על חבורות אבליות קומפקטיות-מקומית ועל חבורות דואליות ביניהן, בעבודתו בשנת 1934. החבורה הדואלית של חבורה טופולוגית נתונה  G היא חבורת כל הפונקציות מ- G למעגל היחידה, אשר שומרות על המבנה של  G כחבורה וכמרחב טופולוגי. כלומר, כל פונקציה כזאת היא הומומורפיזם של חבורות ורציפה. פונקציות אלה מכונות קרקטרים.
אנלוגיה טובה למושג הדואליות היא בהקשר של מרחבים וקטוריים: עבור מרחב וקטורי  V, המרחב הדואלי  V^{*} הוא מרחב הפונקציונלים הליניאריים על  V. גם כאן האובייקט הדואלי הוא תת-קבוצה של מרחב פונקציות על האובייקט הנתון, במקרה הזה הטווח של הפונקציות הוא השדה שמעליו מוגדר  V. יתר על כן, הפונקציות הן משמרות-מבנה בהקשר של מרחבים וקטוריים, כלומר העתקות ליניאריות. בנוסף, המרחב הדואלי הוא אובייקט "מאותו הסוג" כלומר מרחב וקטורי.
הגדרות

תהי  G חבורה טופולוגית.
הגדרה: קרקטר (character) על  G הוא פונקציה  \chi :G\rightarrow S^{1} כאשר  \chi  הומומורפיזם של חבורות טופולוגיות, כלומר מתקיימים שני תנאים
1)  \chi  רציפה.
2) לכל  a,b\in G מתקיים כי-
 \chi (a\cdot b)=\chi (a)\cdot \chi (b)
הערה: כאן  S^{1} מסמן את החבורה הכפלית של מעגל היחידה כתת-קבוצה של שדה המספרים המרוכבים עם טופולוגיית תת-המרחב. בנוסף, אנו מסמנים כפל בכל אחת מהחבורות ב- \cdot , או בכתיבת הסימנים זה לצד זה -  xy=x\cdot y.
הגדרה: החבורה הדואלית (נקראת גם דואל פונטריאגין/חבורת הקרקטרים ובאנגלית The Dual group/Pontryagin Dual) של  G היא קבוצת כל הקרקטרים על  G ומסומנת בדרך כלל ב- {\hat {G}} (נהגה " G כובע") כלומר -  {\hat {G}}=\{\chi :G\rightarrow S^{1}|\chi {\text{ is a character}}\}.
נגדיר פעולה דו-מקומית על  {\hat {G}} על ידי כפל נקודתי -  \forall \chi ,\eta \in {\hat {G}}\quad \forall a\in G\quad \chi \cdot \eta (a):=\chi (a)\eta (a).
נגדיר את הטופולוגיה על  {\hat {G}} להיות הטופולוגיה המושרה מהטופולוגיה הקומפקטית-פתוחה על מרחב הפונקציות  (S^{1})^{G}=\{f|f:G\rightarrow S^{1}\}.
הגדרה:  G תקרא חבורה אבלית קומפקטית-מקומית (Locally Compact Abelian group) אם היא אבלית כחבורה (פעולת הכפל על  G קומוטטיבית), קומפקטית מקומית כמרחב טופולוגי ובנוסף מקיימת את תכונת האוסדורף ( T_{2}).
הערות:
במקום התכונה  T_{2} ניתן להניח את התכונה  T_{0}. תחת הנחה זו ניתן לקבל כי  G מרחב טופולוגי רגולרי-לחלוטין ובפרט האוסדורף.
לעיתים מגדירים בלי תכונת האוסדורף, אך נדרשים להניח תכונה זו בניסוח טענות רבות.